പൊതുമുതല് നശിപ്പിക്കല് കേസിലെ സാക്ഷ്യപത്രം : വിവാദ ഉത്തരവ് റദ്ദാക്കണമെന്ന് ഡിജിപി തിരുവനന്തപുരം : പൊതുമുതല് നശിപ്പിക്കല് കേസിലെ ആഭ്യന്തര വകുപ്പിന്റെ വിവാദ ഉത്തരവിനെതിരെ ഡിജിപി. സാക്ഷ്യപത്രത്തിന് പണമടച്ച് അപേക്ഷ സമര്പ്പിക്കണമെന്ന ഉത്തരവിനെതിരെയാണ് ഡിജിപി രംഗത്തെത്തിയത്. നിയമ വിരുദ്ധമായ ഉത്തരവ് പിന്വലിക്കണമെന്ന് ആവശ്യപ്പെട്ട് ഡിജിപി സംസ്ഥാനസര്ക്കാരിന് കത്തെഴുതി. പൊതുമുതല് നശിപ്പിക്കുന്ന കേസുകളില് നാശനഷ്ടമുണ്ടാക്കുന്ന തുക കെട്ടിവച്ചാല് മാത്രമേ പ്രതികള്ക്ക് ജാമ്യം ലഭിക്കുകയുളളൂ. ഈ തുക നിര്ണയിക്കുന്നത് പൊലീസിന്റെ ആവശ്യപ്രകാരം പൊതുമരാമത്ത് ഉദ്യോഗസ്ഥരാണ്. ക്രിമിനല് നിയമചട്ടം 91 പ്രകാരമാണ് പോലീസ് പൊതുമരാമത്ത് ഉദ്യോഗസ്ഥര്ക്ക് നോട്ടീസ് നല്കുന്നത്. ഇനി നോട്ടീസ് നല്കല് വേണ്ടെന്നും നാശനഷ്ട സര്ട്ടിഫിക്കറ്റുവേണമെങ്കില് പോലീസ് പണടച്ച് പൊതുമരാമത്ത് വകുപ്പില് അപേക്ഷ സമര്പ്പിക്കണമെന്നായിരുന്നു ആഭ്യന്തരവകുപ്പിന്റെ ഉത്തരവ്. ഇതിനെതിരെയാണ് ഡിജിപി രംഗത്തെത്തിയത്. ഓരോ ആക്രമണ കേസു കഴിയുമ്ബോഴും ഫീസടച്ച് അപേക്ഷ സമര്പ്പിക്കുകയെന്നത് പ്രായോഗികമല്ല. കേസന്വേഷണത്തെ തന്നെ ഇത് പ്രതികൂലമായി ബാധിക്കും. ക്രമസമാധാന ചുമതലയുള്ള ഉദ്യോഗസ്ഥര് ഇതില് അതൃപ്തി അറിയിച്ചു. ക്രിമിനല് ചട്ട പ്രകാരം വിവരങ്ങള് ശേഖരിക്കാന് പോലീസിന് അധികാരമുള്ളപ്പോള് ആഭ്യന്തരവകുപ്പിറക്കിയ ഉത്തരവ് നിയമവിരുദ്ധമാണ് അതിനാല് ഉത്തരവ് പിന്ലിക്കണമെന്ന് ഡിജിപി കത്തില് ആവശ്യപ്പെട്ടു.